

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 245-01/24-01/03

URBROJ: 2140-07-03/10-24-7

Zlatar, 05.03.2024.

Na temelju članka 14. Zakona o zaštiti od požara („Narodne Novine“ broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku i 2024. godini (Zaključak, KLASA: 022-03/24-07/13, URBROJ: 50301-29/23-24-2, od 31. siječnja 2024. godine) i članka 39. Statuta Grada Zlatara („Službeni glasnik Krapinsko – zagorske županije“ broj 36A/13, 9/18, 9/20, 17A/21), gradonačelnica Grada Zlatara, dana 05.03.2024. godine, donosi

**Plan rada Stožera civilne zaštite Grada Zlatara**

**za požarnu sezonu 2024. godine**

Članak 1.

Ovim Planom definiraju se aktivnosti Stožera civilne zaštite Grada Zlatara u 2024. godini s planom aktivnosti za požarnu sezonu.

| **R.BR.** | **ZADAĆA/AKTIVNOST** | **ROK IZVRŠENJA** |
| --- | --- | --- |
|  | Održati 2 sjednice Stožera civilne zaštite tijekom 2024. godine (na početku i na kraju požarne i turističke sezone) | Ožujak 2024.Studeni 2024. |
|  | Usvojiti Plan rada Stožera civilne zaštite Grada Zlatara s planom rada za požarnu sezonu u 2024. godini | Ožujak 2024. |
|  | Razmatranje i predlaganje Plana operativne primjene Programa aktivnosti u provedbi posebnih mjera zaštite od požara od interesa za RH u 2024. godini na području Grada Zlatara | Ožujak 2024. |
|  | Razmatranje i usvajanje Plana aktivnog uključenja svih subjekata zaštite od požara na području Grada Zlatara u protupožarnoj sezoni u 2024. godini | Ožujak 2024. |
|  | Razmatranje i usvajanje Plana korištenja teške građevinske mehanizacije za žurnu izradu protupožarnih prosjeka i probijanja protupožarnih putova na području Grada Zlatara u 2024. godini | Ožujak 2024. |
|  | Razmatranje i usvajanje Plana motrenja, čuvanja i ophodnje građevina i površina za koje prijeti opasnost od nastajanja i širenja požara na području Grada Zlatara u 2024. godini | Ožujak 2024. |
|  | Razmatranje i usvajanje Financijskog plana za provođenje zadaća tijekom požarne sezone u 2024. godini | Ožujak 2024. |
|  | Predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske („Narodne novine“, broj 25/01) | Ožujak 2024. |
|  | Obaviti provjere, pripremu i izvršiti procjenu spremnosti svih sudionika u izvršavanju zadaća civilne zaštite u požarnoj sezoni 2024. godini | Svibanj 2024. |
|  | Izvješćivanje i analiza protekle požarne te predlaganje mjera za poboljšanje sustava civilne zaštite na području Grada Zlatara | Studeni 2024. |
|  | Ostale aktivnosti i poslovi vezano za pitanja civilne zaštite na području Grada Zlatara | Kontinuirano |

Članak 2.

Stručne, administrativne i tehničke poslove za potrebe Stožera obavljat će Jedinstveni upravni odjel Grada Zlatara.

Članak 3.

Ovaj Plan stupa na snagu danom donošenja.

GRADONAČELNICA

Jasenka Auguštan-Pentek, bacc. oec.